समाजवादी पार्टी के प्रदेश अध्यक्ष शिवपाल यादव ने जेल में बंद बाहुबली मुख्तार अब्बास अंसारी के बड़े बेटे अब्बास अंसारी को समाजवादी युवजन सभा का प्रदेश सचिव बना दिया है। उनके इस कदम के बाद से अंदाजा लगाया जा रहा है कि अब्बास मुख्तार अंसारी को विधानसभा चुनाव में सपा के टिकट पर चुनाव लड़वाने की तैयारी की जा रही है। कल बलिया में अब्बास अंसारी ने जोरदार ढंग से शिवपाल यादव का स्वागत किया उससे यही कयास लगाए जा रहे हैं कि अपनी राजनीति पारी खेलने के लिए एकदम तैयार हैं। चुनाव लड़ने के सवाल पर अब्बास ने कहा कि पार्टी पूर्वांचल की 168 सीटों पर जहां भी टिकट देंगी वह जोरो शोर से चुनाव लड़ेगें। अब्बास अंसारी ने दिल्ली विश्व विद्यालय से बी कॉम किया है साथ ही वह निशानेबाजी में भी माहिर हैं। और कई प्रतियोगिताएं भी जीत चुके हैं।